|  |  |
| --- | --- |
| **Nukentėjusiojo asmens (tremtinio, politinio kalinio, represuotojo ir kitų nukentėjusių asmenų) pažymėjimų išdavimas nukentėjusiems nuo 1939-1990 metų okupacijų** | |
| Paslaugos aprašas | Asmenų, nukentėjusių nuo 1939-1990 metų okupacijų, teisinį statusą pripažįsta, pažymėjimus išduoda ir jų apskaitą Lietuvos Respublikos Vyriausybės nustatyta tvarka tvarko Lietuvos gyventojų genocido ir rezistencijos tyrimo centras.  Siekiant šią paslaugą teikti kuo greičiau, ekonomiškiau ir efektyviau, Savivaldybės administracijoje paskirtas darbuotojas, kuris priima iš nukentėjusių asmenų reikalingus dokumentus ir pateikia juos Lietuvos gyventojų genocido ir rezistencijos tyrimo centrui.  Ši paslauga suteikiama asmeniui, tiesiogiai atvykus į Savivaldybės administracijos Juridinį ir personalo skyrių. |
| Teisės aktai, reglamentuojantys paslaugos teikimą | 1. [Lietuvos Respublikos asmenų, nukentėjusių nuo 1939-1990 metų okupacijų, teisinio statuso įstatymas](https://www.e-tar.lt/portal/lt/legalAct/TAR.FA7CC8021E9D)   2. [Lietuvos Respublikos Vyriausybės 1998 m. vasario 26 d. nutarimas Nr. 244 „Dėl asmenų, nukentėjusių nuo 1939-1990 metų okupacijų, teisinio statuso pripažinimo, pažymėjimų išdavimo bei jų apskaitos nuostatų patvirtinimo“](https://www.e-tar.lt/portal/lt/legalAct/TAR.C91FAA3070C8) |
| Informacija ir dokumentai, kuriuos turi pateikti asmuo | Asmuo, pretenduojantis įgyti nuo 1939-1990 metų okupacijų nukentėjusio asmens (politinio kalinio, tremtinio, perkeltojo, represuotojo, nukentėjusiojo, buvusio beglobio vaiko) teisinį statusą, turi pateikti Pasipriešinimo dalyvių (rezistentų) teisių komisijai šiuos dokumentus:  1. Prašymą dėl nuo okupacijų nukentėjusio asmens teisinio statuso pripažinimo. 2. Dvi fotonuotraukas (2x3 cm).  3. Asmens, nukentėjusio nuo okupacijos, užpildytą ir pasirašytą anketą. 4. Dokumento, įrodančio nukentėjimą nuo okupacijos, notariškai patvirtintą kopiją:  a) Archyvo pažymėjimo;  b) Teisių atkūrimo (reabilitacijos) pažymėjimo;  c) Galima pateikti atmintinėje nepaminėtą, tačiau nukentėjimą įrodantį dokumentą.  5. Gyvenimo aprašymą.  6. Gimimo liudijimo notariškai patvirtintą kopiją.  7. Santuokos liudijimo notariškai patvirtintą kopiją (moterims).  8. Lietuvos Respublikos piliečio paso lapo su nuotrauka ir duomenimis arba asmens tapatybės kortelės kopiją.  9. Darbo knygelių su įrašais iki 1990 m. kovo 11 d. kopiją (notariškai patvirtinti nereikia).  Originalūs dokumentai iš asmenų nepriimami. Miestuose dokumentus tvirtina notarai, kaimiškose vietovėse – seniūnai.  **Pastaba.**Teisių atkūrimo pažymėjimus, pažymėjimus apie asmenų nuteisimo, įkalinimo, ištrėmimo ar kitokio laisvės apribojimo laiką išduoda: Lietuvos Aukščiausiasis Teismas (Gynėjų g. 6, 01109 Vilnius) - teisminių institucijų represuotiems asmenims.  Lietuvos Generalinė prokuratūra (Rinktinės g. 5A, 01515 Vilnius) - ne teismo tvarka represuotiems asmenims.  Lietuvos Respublikos vidaus reikalų ministerija - ištremtiems asmenims. Kreiptis į Lietuvos ypatingąjį archyvą (Gedimino pr. 40/1, 01110 Vilnius). |
| Paslaugos teikėjas | Lina Valantonė, Juridinio ir personalo skyriaus vyriausioji specialistė, tel. 8 658 34 231, el. p. [l.valantone@pasvalys.lt](mailto:l.valantone@pasvalys.lt) |
| Paslaugos vadovas | Jurgita Karčiauskienė, Juridinio ir personalo skyriaus vedėja,  tel. 8 658 34 252, el. p. [j.karciauskiene@pasvalys.lt](mailto:j.karciauskiene@pasvalys.lt) |
| Paslaugos teikimo trukmė | Sprendimas dėl  statuso pripažinimo ar nepripažinimo turi būti priimtas ne vėliau kaip per 6 mėnesius nuo prašymo ir dokumentų padavimo. |
| Paslaugos kaina (jei paslauga teikiama atlygintinai) | Paslauga teikiama neatlygintinai |
| Prašymo forma,  pildymo pavyzdys | Prašymo dėl nuo okupacijų nukentėjusio asmens teisinio statuso pripažinimo forma  Asmens, nukentėjusio nuo 1939 -1990 metų okupacijų, anketa  Asmenų rašytiniai prašymai Pasipriešinimo dalyvių (rezistentų) teisių komisijai gali būti pateikiami tiesiogiai asmeniui atvykus į Lietuvos gyventojų genocido ir rezistencijos tyrimo centrą arba per atstumą – atsiunčiami paštu (ar per pasiuntinį) ar elektroninėmis ryšių priemonėmis. |
| Paslaugos teikimo ypatumai | Tarpinė paslauga.  Kario savanorio, laisvės kovų dalyvio ar nukentėjusio asmens teisinis statusas pripažįstamas ar nepripažįstamas Lietuvos gyventojų genocido ir rezistencijos tyrimo centro generalinio direktoriaus įsakymu.  Komisijos išvados dėl kario savanorio, laisvės kovų dalyvio ar nukentėjusio asmens teisinio statuso pripažinimo ar nepripažinimo gali būti apskųstos Lietuvos gyventojų genocido ir rezistencijos tyrimo centro generaliniam direktoriui.  Lietuvos gyventojų genocido ir rezistencijos tyrimo centro generalinis direktorius, susipažinęs su gautais skundais, priima sprendimą patenkinti ar nepatenkinti skundą. Skundo patenkinimo atveju jis duoda Komisijai nurodymą papildomai ištirti skundą ir pakartotinai svarstyti prašymą dėl teisinio statuso pripažinimo. Lietuvos gyventojų genocido ir rezistencijos tyrimo centro sprendimą dėl kario savanorio, laisvės kovų dalyvio teisinio statuso nepripažinimo, nukentėjusio asmens teisinio statuso pripažinimo ar nepripažinimo asmuo gali apskųsti administraciniam teismui per 30 dienų nuo pranešimo gavimo. Paaiškėjus, kad yra neteisėtai pripažintas kario savanorio, laisvės kovų dalyvio ar nukentėjusio asmens teisinis statusas, Komisijos posėdyje priimamas sprendimas siūlyti Lietuvos gyventojų genocido ir rezistencijos tyrimo centro generaliniam direktoriui savo įsakymą dėl šio teisinio statuso pripažinti netekusiu galios.  Skundas ar pranešimas nenagrinėjamas, jeigu teismas ar centras jau yra priėmę administracinės procedūros sprendimą tuo pačiu klausimu ir asmuo nepateikė naujų faktinių duomenų, leidžiančių ginčyti sprendimą. Apie sprendimą nenagrinėti skundo ar pranešimo asmeniui pranešama ne vėliau kaip per 5 darbo diena |